ད་ལྟའི་བར་དུ་ཡང་།ཕྱོགས་ཡས་མས་ན་ཡོད་མཁན།སྐྱ་སེར་དབྱེར་མེད།རྒན་གཞོན་ཁྱད་མེད་ཀྱིས་ལོ་འདིའི་རིང་།སྤྲུལ་རིན་པོ་ཆེ་ལྷག་ཏུ་དྲན་པ་དང་།གློ་བུར་གློ་བུར་དུ་མིག་ཆུ་གཏོང་དགོས་ཁེལ་བ་བྱུང་བ་མང་པོ་ཞིག་ཡོད་པ་ངས་ཤེས་ཀྱི་ཡོད།བདེན་པ་རེད།ཁོང་བཞུད་པ་དེ་ང་ཚོ་ལ་མཚོན་ན་ཧ་ཅང་སྔ་དྲགས་པ་རེད།ཡིན་ན་ཡང་ཐབས་ཤེས་གང་ཡང་མེད་པ་རེད།ང་ཚོས་ཁོང་ལ་བཅངས་པའི་དྲན་གདུང་ནི་དེ་ཙམ་བཅོས་མ་མ་ཡིན་པ་ཞིག་ཡིན་ན་ཡང་།ད་ནི་ང་ཚོས་ཁོང་གི་ཆེད་དུ་ཅི་ཞིག་སྒྲུབ་ཐུབ་ཀྱི་འདུགཁོང་གི་དགོངས་བཞེད་ཀྱི་ཆ་ཤས་ཉག་མ་རེ་རེ་ཨེ་འགྲུབ་ལྟ་བ་ནི་ཁོང་གི་བཀའ་དྲིན་དྲན་པའི་ཐབས་ལམ་ཡག་ཤོས་དེ་ཡིན།ལས་གཞན་ཅི་ཡང་ལྷག་མེད།